Σοφοκλής Χατζηγιάννης

Ο Σοφοκλής Χατζηγιάννης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1985-2001.

Βιογραφικά στοιχεία 
Ο Σοφοκλής Χατζηγιάννης γεννήθηκε στην Αχερίτου το 1944. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής και πολιτικών επιστημών στο Εθνικό και Καποδιστριακό Πανεπιστήμιο Αθηνών. Ασκούσε το επάγγελμα του δικηγόρου από το 1973 έως το 2003.

Έχει 2 κόρες.

Πολιτική διαδρομή 
Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Αμμοχώστου με τον Δημοκρατικό Συναγερμό για την Ε΄ Κοινοβουλευτική Περίοδο. Ακολούθως, εκλέχτηκε βουλευτής στις βουλευτικές εκλογές του 1991 στην Εκλογική Περιφέρεια Αμμοχώστου με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο.

Τον Ιούλιο του 2003 διορίστηκε μέλος της Επιτροπής Δημόσιας Υπηρεσίας από τον πρόεδρο Τάσσο Παπαδόπουλο. Επαναδιορίστηκε από τον πρόεδρο Δημήτρη Χριστόφια τον Ιούλιο του 2009.

Άλλες δραστηριότητες 
Διετέλεσε Πρόεδρος της Πειθαρχικής Επιτροπής Διαιτησίας της ΚΟΠ.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Αμμοχώστου
Κύπριοι δικηγόροι
Βουλευτές Ε΄ Κοινοβουλευτικής Περιόδου (Κύπρος)
Βουλευτές ΣΤ΄ Κοινοβουλευτικής Περιόδου (Κύπρος)
Βουλευτές Ζ΄ Κοινοβουλευτικής Περιόδου (Κύπρος)